11. 9. 80 De Europæiske  Fællesskabers  Tidende Nr. C 233/7 
Udtalelse  fra Revisionsretten  om forslag  til Rådets  forordning  om indførelse  af supple-
rende  foranstaltninger  til fordel  for Det  forenede  Kongerige 
REVISIONSRETTEN  FOR  DE EUROPÆISKE 
FÆLLESSKABER  HAR  — 
under  henvisning  til forslag  til Rådets  forordning  om 
indførelse  af supplerende  fællesskabsforanstaltninger, 
der skal  bidrage  til løsningen  af de vigtigste  struktu-
relle  problemer,  som  berører  Det  forenede  Konge-
rige,  og  derved  til konvergensen  i EF-landenes 
økonomier; 
under  henvisning  til Rådets  anmodning  af 18.  juni 
1980  om udtalelse,  og 
ud fra følgende  betragtninger: 
I artikel  6, stk.  4, i forslaget  til forordning  er der ikke 
fastsat  en fordeling  af forskudet  på 90 % af Fælles-
skabets  deltagelse  efter  de årlige  udgiftstrancher  for 
hvert  særligt  program; 
overførslen  af det  resterende  beløb  af Fællesskabets 
deltagelse,  som  der  ligeledes  henvises  til i artikel  6, 
stk. 4, bør  foretages  ved  anmodning  fra den  pågæl-
dende  medlemsstat,  efter  at denne  har  bekræftet,  at 
det særlige  program  er gennemført,  samt  opgivet 
udgifterne  til arbejdet; 
i artikel  7, stk.  1, bør  det  fastslås,  at Kommissionen 
har ret  til at få adgang  til regnskabsbilagene  for 
udgifter  i forbindelse  med  programmerne,  og det 
tidsrum,  disse  dokumenter  bør  holdes  til rådighed  for 
Kommissionen,  skal  fastlægges; 
i henhold  til artikel  7, stk.  4, kan  Kommissionen, 
såfremt  et særligt  program  ikke  gennemføres  i over-
ensstemmelse  med  dens  afgørelse,  standse  betalin-
gerne,  og den  kan  også  kræve,  at beløb,  som  er betalt 
eller  skal  betales,  anvendes  til andre  dele  af samme 
program  eller  til et andet  særligt  program,  som  den 
har godkendt;  der  er imidlertid  ikke  fastsat  nogen 
reguleringsforanstaltninger  for  det  tilfælde,  hvor 
hverken  en anden  del  af samme  program  eller  et 
andet  særligt  program  er disponibelt; 
den under  punkt  4 i bilaget  til forslag  til forordning 
anførte  beskrivelse  af investeringer  i forbindelse  med 
særlige  infrastrukturprogrammer  er for kortfattet,  og 
det er især  ikke  berettiget,  at oplysningerne  om  de vigtigste  fysiske  karakteristika  og  placeringen  kun 
kræves  for investeringer  på over  10 millioner  europæ-
iske regningsenheder; 
de i punkt  6 i bilaget  anførte  oplysninger,  for så vidt 
angår  finansieringen  af programmet,  bør  indeholde  en 
nærmere  fastlæggelse  af de årlige  udgiftstrancher  og 
ligeledes  omfatte  programmets  finansieringskilder  — 
VEDTAGET  FØLGENDE  UDTALELSE: 
1. Artikel  6, stk.  4, andet  punktum,  ændres  til: 
»Restbeløbet  overføres  efter  anmodning  fra  Det 
forenede  Kongerige,  efter  at det har  godtgjort,  at 
det særlige  program  er gennemført,  samt  opgivet 
udgifterne  til arbejdet.« 
2. Til artikel  7, stk.  1, føjes  følgende  afsnit: 
»I et tidsrum  på tre år efter  overførslen  af restbe-
løbet  holder  Det  forenede  Kongerige  samtlige 
regnskabsbilag  for udgifter  til det særlige  program 
eller  bekræftede  kopier  deraf  til rådighed  for 
Kommissionen.« 
3. I artikel  7, stk.  4, fastsættes  der  ligeledes  regule-
ringsforanstaltninger  for de tilfælde,  hvor  hverken 
en del  af samme  program  eller  et andet  særligt 
program  er disponibelt. 
4. Punkt  4 i bilaget  til forslaget  til forordning  ændres 
til: 
»4. Beskrivelse  af investeringerne 
Et infrastrukturprogram  skal  indeholde  følgende 
oplysninger: 
a) en samlet  beskrivelse  af  elementerne  i 
programmet,  hvoraf  især  fremgår  de vigtigste 
fysiske  karakteristika  og placeringen  af investe-
ringerne; 
b) en anførelse  af de offentlige  myndigheder,  som 
foranstalter  arbejdet,  og de organer,  som  sørger 
for den  tekniske  udførelse; 
c) en tidsplan  for  udgifterne,  hvoraf  fremgår  de 
årlige  trancher,  der  er fastsat  for  arbejdets 
gennemførelse.« 
Nr. C 233/8 De Europæiske  Fællesskabers  Tidende 11.9.  80 
5. I punkt  6 i bilaget  ændres  afsnit  c) til: 
»c) en tidsplan  for udgifterne,  af hvilken  de årlige 
udgiftstrancher  fremgår;« 
og der tilføjes  et afsnit  d) formuleret  således: 
»d) programmets  finansieringskilder«. Revisionsretten  har  på sit møde  den  3. juli  1980 
vedtaget  denne  udtalelse. 
For Revisionsretten 
Michael  N. MURPHY 
Formand